SOLAR จับมือ “สยามเทค” พัฒนาเทคโนโลยียานพาหนะพลังงานแสงอาทิตย์
SOLAR จับมือ “วิทยาลัยเทคโนโลยีสยาม” ร่วมมือพัฒนาเทคโนโลยียานพาหนะพลังงานแสงอาทิตย์ ต่อยอดธุรกิจพลังงานทดแทนให้ก้าวหน้าอย่างยั่งยืน
11 ส.ค. 2558

นางปัทมา วงษ์ถ้วยทอง ประธานเจ้าหน้าที่บริหารและคณะผู้บริหาร บริษัท โซลาร์ตรอน จำกัด (มหาชน) หรือ SOLAR ร่วมกับนายพรพิสุทธิ์ มงคลวนิช อธิการบดีและนายฐกฤต ปานขลิบ คณบดี คณะเทคโนโลยีและคณาจารย์ วิทยาลัยเทคโนโลยีสยาม (สยามเทค)  ร่วมลงนามบันทึกข้อตกลงโครงการความร่วมมือเพื่อการพัฒนาเทคโนโลยียานพาหนะพลังงานแสงอาทิตย์  มีวัตถุประสงค์เพื่อร่วมมือในการพัฒนาเทคโนโลยียานพาหนะพลังงานแสงอาทิตย์ โดยสถาบันการศึกษาไทย โรงงานอุตสาหกรรมไทยและใช้ผลิตภัณฑ์ของประเทศไทย
พร้อมกันนี้ได้สนับสนุนโครงการแข่งขันรถยนต์พลังงานจากแสงอาทิตย์ (World Solar Challenge) ระหว่างวันที่ 18-25 ตุลาคม 2558 ที่ประเทศออสเตรเลีย โครงการดังกล่าวถือเป็นสิ่งที่น่าภาคภูมิใจ สร้างชื่อเสียงให้กับประเทศไทยและช่วยต่อยอดธุรกิจพลังงานทดแทนให้เติบโตก้าวไปข้างหน้าได้อย่างยั่งยืนและมั่นคง